| T-62 |
| --- |
| T-62AT-62A |
| **Základná charakteristika** |
| Posádka | 4 (vodič, strelec, nabíjač, veliteľ) |
| Dĺžka | 6,63 m (trupu)9,335 m (s kanónom vpred) |
| Šírka | 3,3 m |
| Výška | 2,395 m |
| Hmotnosť | 37 t |
| **Pancierovanie a výzbroj** |
| Pancierovanie | 100 mm (čelný), 80 mm (bočný) |
| Hlavná zbraň | 115 mm kanón U-5ST |
| Sekundárne zbrane | 7,62 mm guľomet PKT |
| **Pohon a pohyb** |
| Pohon | vznetový motor V-55-5 580 hp (432 kW) |
| Odpruženie | torzné tyče |
| Max. rýchlosť | 60 km/h po cestev teréne 40 km/h |
| Pomer výkon/hmotnosť |  |
| Dojazd |  |
| Priechodnosť |  |

**T-62** alebo **Objekt 166** (rus. Объект 166) bol sovietsky stredný tank používaný v 60. a 70. rokoch 20. storočia. Vznikol modernizáciou konštrukcie T-55 inštaláciou lepšieho 115 mm kanóna. Vozidlo nepredstavovalo veľký pokrok v konštrukcii sovietskych tankov a bolo onedlho nahradené tankami T-64 a jeho lacnejšou verziou T-72.

Vznik a vývoj
-------------

V polovici 50. rokov 20. storočia bolo jasné, že tanky T-55 bude potrebné nahradiť modernejšou konštrukciou. Túto potrebu urýchlili snahy Francúzska a SRN v produkcii vlastnej tankovej konštrukcie, ktorá neskôr vyústila do tanku Leopard 1. V tej istej dobe sa objavilo nebezpečenstvo v dôsledku príchodu západných tankov M60 a Centurion Mk 7. Predovšetkým nový 105 mm kanón tanku Centurion vzbudzoval v sovietskych ozbrojených zložkách veľké obavy.

Modernizáciou T-55 bol poverený OKB-520 v Nižnom Tagile, ktorý pripravil nový prototyp tanku označeného ako Objekt 165 so 100 mm (neskôr označovaný ako T-62A) a Objekt 166 so 115 mm kanónom. Stroj mal hmotnosť 37,5 t a posádku 4 mužov (vodič, veliteľ, strelec, nabíjač). Od T-55 sa líšil predĺženým trupom a väčšou vežou, do ktorej sa zmestil nový 115 mm kanón U-STS s hladkým vývrtom a stabilizáciou. Bol to prvý sériovo vyrábaný tank s kanónom s hladkým vývrtom. Vyrábal sa v rokoch 1961 - 1975. Vyrobených bolo viac než 19 000 ks. Išlo o poslednú konštrukciu stredného tanku vo výzbroji ZSSR.

Neskôr bol nahradený výrazne modernejšou konštrukciou T-64, resp. T-72, ktorý predstavoval jeho zjednodušenú verziou.

Nasadenie
---------

Celkovo sa tank neosvedčil, bol ťažko ovládateľný a málo odolný, predstavoval len nepatrné zlepšenie oproti svojim predchodcom. Väčšina štátov Varšavskej zmluvy si teda ponechala stroje T-54/55.

Počas vojny Jom Kippur prišla Sýria o stovky týchto tankov a Izrael ukoristené tanky otestoval. Bolo zistené, že jeho 115 mm kanón je síce nebezpečná zbraň, ale rýchlosť strely je nižšia ako u porovnateľných západných strojov, pri vzdialenostiach nad 1200 m stráca kanón presnosť, a teda v súboji s modernými tankami NATO nemôže obstáť.

V dôsledku veľkých strát obrnenej techniky počas ruskej invázie na Ukrajinu Rusko oživilo časť svojich T-62 z rezerv a nasadilo ich na podporu pechoty.

Užívatelia
----------

* Afganistan
* Angola
* Alžírsko
* Bielorusko
* Kuba
* Egypt
* Ethiopie
* Irán
* Severná Kórea
* Líbya
* Mongolsko
* Rusko
* Sýria
* Uzbekistan
* Vietnam
* Jemen

Referencie
----------

1. ↑  Sewell, S. Why Three Tanks?. Archivované 2016-03-04 na Wayback Machine Armor, CVII, 4, 1998, s. 21 - 29
2. ↑  Haskew, M. E. Obrnená bojová vozidla 1945 - dodnes. Identifikační příručka obrněných vozidel. Svojtka & Co. Praha, 2011, s. 33
3. ↑  AXE, David. *Russia Is Heaping Extra Armor On More Of Its 60-Year-Old T-62 Tanks* [online]. forbes.com, 2023-12-04, [cit. 2024-03-17]. Dostupné online.
4. ↑  Thomas. *Russia uses T-62 tanks as self-propelled artillery in Ukraine* [online]. armyrecognition.com, Wednesday, 27 December 2023 10:53, [cit. 2024-03-17]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **T-62**

Zdroj
-----

*Tento článok je čiastočný alebo úplný preklad článku T-62 na českej Wikipédii.*

Externé odkazy
--------------

* vojsko.net T-62